Մօտաւոր անցեալի գանգատներու հասցէն յայտնի էր։ Այդ հասցէն պետութիւնն էր եւ պետութեան վերաբերեալ խնդիրները լուծուեցան։ Այսօրուան խնդիրներու հասցէն ալ յայտնի է։ Այդ հասցէն է՝ ինքնագլուխ, քմահաճ գործելաոճ որդեգրած վարչայինը։ Երբ պետութեան վերաբերեալ հարցերը լուծուած են, այսօր անկարելի է չմտածել, որ կ՚երեւի ինքնագլուխ, քմահաճ գործելաոճ որդեգրած վարչայինի խնդիրներուն լուծումը աւելի դժուար է եղեր։ Անկիւններ բռնած, ազգի հարստութիւնը մենաշնորհի վերածած վարչայինները այսօր գրաւի տակ կը պահեն մեր համայնքի ապագան։ Տեսնենք, անոնց խնդիրները ինչպէ՛ս պիտի լուծուին։